pythainlp/thai_wikipedia_clean_20230101 huggingface dataset:
2. ประเภททำน้ำเย็นระบายความร้อนด้วยอากาศ (Air Cooler Water Chiller)  ประเภททำน้ำเย็นระบายความร้อนด้วยอากาศ เป็นระบบที่เล็กกว่าระบบแรกโดยมีความแตกต่างกันที่การระบายความร้อนเท่านั้น ซึ่งระบบนี้จะไม่มีวงจรของน้ำระบายความร้อนเพราะจะใช้อากาศในการระบายความร้อน ดังนั้นอุปกรณ์ที่ใช้พลังงานไฟฟ้ามากที่สุดคือ เครื่องทำน้ำเย็นและมีอุปกรณ์ประกอบคือ ปั๊มน้ำเย็นและอุปกรณ์ส่งจ่ายลมเย็น เท่านั้น การระบายความร้อนออกจากสารทำความเย็นจะใช้อากาศดูดหรือเป่าไปยังขดท่อความร้อน ซึ่งพัดลมอาจมีจำนวนหลายชุดใน Chiller แต่ละชุด ดังนั้นเครื่องทำน้ำเย็นระบบนี้จะมีประสิทธิภาพต่ำกว่าแบบระบายความร้อนด้วยน้ำเพราะน้ำจะมีความสามารถในการระบายความร้อนสูงกว่า อีกทั้งเมื่อพัดลมชำรุดจะเกิดการลัดวงจรของลมทำให้ประสิทธิภาพลดลงด้วย นอกจากนั้นเครื่องปรับอากาศระบบนี้จะมีอายุการใช้งานสั้นเพราะจะต้องติดตั้งภายนอกอาคารซึ่งตากแดดตากฝนตลอดเวลา ดังนั้นผู้ใช้ควรดูแลทำความสะอาดและหาวัสดุให้ร่มเงาแก่ ขดท่อความร้อน ปัจจุบันมีโรงงานหลายแห่งได้ใช้น้ำช่วยระบายความร้อนโดยการสเปรย์ไปที่ขดท่อความร้อนส่งผลให้ ประสิทธิภาพสูงขึ้นประมาณ 10-20%
3. ประเภทเป็นชุดระบายความร้อนด้วยน้ำ (Water Cooled Package)  ประเภทเป็นชุดระบายความร้อนด้วยน้ำแบบนี้จะมีขนาดเล็กโดยทั้งชุดอยู่ภายในบริเวณปรับอากาศซึ่งจะมีคอมเพรสเซอร์อยู่ภายในด้วย แต่จะมีขดท่อระบายความร้อนด้วยน้ำแยกกันแต่ละชุด ดังนั้นปัญหาของระบบนี้คือการบำรุงรักษาหรือการทำความสะอาดคอนเดนเซอร์ซึ่งมีขนาดเล็กและมีจำนวนมาก ส่วนระบบปั๊มน้ำระบายความร้อนและหอผึ่งเย็นจะเหมือนกับระบบระบายความร้อนด้วยน้ำแบบอื่น ในการตรวจสอบและบำรุงรักษาคอนเดนเซอร์นั้นก็ทำเช่นเดียวกับคอนเดนเซอร์ของระบบใหญ่
4. ประเภทแยกส่วน (Split Type)  ประเภทแยกส่วน เป็นแบบที่มีขนาดเล็กที่สุด ส่วนใหญ่ใช้กับห้องปรับอากาศในโรงงานเพราะสะดวกในการใช้งานและการดูแลรักษาไม่ยุ่งยากมากนักแต่ประสิทธิภาพต่ำกว่าระบบใหญ่   ส่วนประกอบที่ใช้พลังงาน แยกเป็น 2 ส่วนคือ Condensing Unit อาจอยู่ภายนอกห้อง ซึ่งประกอบด้วยขดท่อความร้อน พัดลม และคอมเพรสเซอร์  Fan Coil Unit จะอยู่ภายในห้อง ซึ่งประกอบด้วยขดท่อความเย็นและพัดลม  โดยทั้งสองส่วนจะเชื่อมต่อกันด้วยท่อทองแดง สิ่งที่สำคัญของระบบนี้จะต้องทำความสะอาดขดท่อและกรองอากาศเป็นประจำ รวมทั้งตรวจเช็คปริมาณสารทำความเย็นและฉนวนหุ้มท่อ นอกจากนั้นในการติดตั้งถ้ามีระยะห่างกันเกิน 5 เมตร จะต้องขยายขนาดท่อดูดสารทำความเย็น(ท่อไอ)ให้ใหญ่ขึ้นและเพิ่มปริมาณสารหล่อลื่นเข้าไปในคอมเพรสเซอร์ และถ้าติดตั้ง Condensing Unit สูงกว่า Fan Coil Unit ท่อทางดูดจะต้องทำ TAP เป็นรูปตัวยู หรือตัวเอส เพื่อจะให้น้ำมันหล่อลื่นถูกดูดกลับเข้าคอมเพรสเซอร์ได้ มิเช่นนั้นคอมเพรสเซอร์จะเกิดการไหม้ได้ นอกจากนั้นกรณีที่ลิ้นลดความดันอยู่ที่ Condensing Unit จะต้องทำการหุ้มฉนวนท่อทองแดงทั้งสองท่อแยกจากกัน
ขอบคุณที่มา : ประเภทของระบบปรับอากาศที่ใช้งาน และสัดส่วนการใช้พลังงาน
การลอบสังหาร
การลอบสังหาร หรือ การลอบฆ่า เป็นการฆาตกรรมบุคคลสำคัญหรือเป็นที่รู้จัก เช่น ประมุขแห่งรัฐ, หัวหน้ารัฐบาล, นักการเมือง, พระราชวงศ์, บุคคลที่มีชื่อเสียง, นักข่าว หรือ ซีอีโอ การลอบสังหารอาจเกิดขึ้นมาจากแรงจูงใจทางการเมืองและการทหาร หรือทำไปเพื่อผลประโยชน์ทางการเงิน เพื่อการแก้แค้นมาจากความไม่พอใจ จากความปราถนาที่จะได้รับชื่อเสียงโด่งดังหรือความฉาวโฉ่ หรือเป็นเพราะคำสั่งทางทหาร ความมั่นคง ฝ่ายกบฏ หรือตำรวจลับให้ดำเนินการลอบสังหาร การลอบสังหารมีมานับตั้งแต่สมัยโบราณ บุคคลที่กระทำการลอบสังหารซึ่งถูกเรียกว่า แอสซาซิน หรือ ฮิทแมน
อาร์ควิบัส
ปืนอาร์ควิบัส  คือ ลักษณะของปืนยาวที่ชนิดหนึ่งซึ่งปรากฏการใช้ในยุโรปครั้งแรกในคริสต์ศตวรรษที่ 15 คำว่า "อาร์ควิบัส"  มาจากคำภาษาเยอรมัน  ถึงแม้ว่าคำว่าอาร์ควิบัสจะใช้เรียกปืนยาวยุคศตวรรษที่ 15-17 ก็ตามที่ แต่โดยความหมายดั่งเดิมแล้วคำๆนี้ใช้เรียก "ปืนใหญ่ที่ถือด้วยมือ" (Hand cannon หรือ handgonne) ที่มีการใช้ขาหยั่งคำตัวปืนเพือแบ่งเบานํ้าหนักและเพือการเล็งได้อย่างมั่งคง ปืนอาร์คิวบัสมีลักษณะสำคัญคือการใช้ขาหยั้งคำตัวปืน
เช่นเดียวกับปืนรุ่นก่อนหน้า อาร์คิวบัสมีนํ้าหนักมากและไม่แม่นยำนักเมื่อเทียบกับปืนบรรจุปากรุ่นหลังๆ
มัณฑนา โมรากุล
มัณฑนา เกียรติวงศ์ เป็นชื่อรู้จักในนามเดิมคือ มัณฑนา โมรากุล (นามเดิม เจริญ โมรากุล; เกิด 30 มีนาคม พ.ศ. 2466) เคยใช้นามแฝงในคณะละครว่า จำนรรจ์ เครือสุวรรณ เป็นศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2552 อดีตนักร้องหญิงคนแรกของวงดนตรีกรมโฆษณาการและนักร้องรุ่นแรกของวงสุนทราภรณ์
มัณฑนา เกิดเมื่อวันศุกร์ ขึ้น 14 ค่ำ เดือนห้า ปีกุน ตรงกับวันที่ 30 มีนาคม 2466 (นับแบบใหม่) ที่บ้านสวนสุพรรณ ที่พำนักของเจ้าคุณพระประยุรวงศ์ (เจ้าคุณจอมมารดาแพ ในรัชกาลที่ 5) (เป็นที่ประทับตามพระนามพระเจ้าบรมวงศ์เธอ กรมขุนสุพรรณภาควดี) เป็นบุตรคนที่สี่ในจำนวนหกคนของหลวงสิริราชทรัพย์ (ชัย โมรากุล) (2439-2504) ข้าราชการกรมบัญชีกลางเชื้อสายจีน กับผัน โมรากุล (สกุลเดิม เครือสุวรรณ) ซึ่งเป็นครูละครในบ้านสวนสุพรรณ
ชื่อของมัณฑนานั้นมีการเปลี่ยนแปลงมาหลายครั้ง เมื่อแรกเกิด เป็นเวลาที่บิดาได้เลื่อนบรรดาศักดิ์จากขุนขึ้นเป็นหลวง เจ้าคุณพระประยุรวงศ์ จึงเมตตาตั้งชื่อให้ว่า "เจริญ" เพราะเกิดมาพร้อมกับความเจริญของบิดา ในช่วงหนึ่งได้มีโอกาสเล่นละครร่วมกับคณะบรรทมสินธุ์ของพระยาอนิรุทธเทวา (หม่อมหลวงฟื้น พึ่งบุญ) ท่านจึงให้ชื่อสำหรับใช้เล่นละครว่า "แสงจำเริญ" ต่อมาได้ไปฝึกการขับร้องเพลงกับครูสกนธ์ มิตรานนท์ เมื่อพ.ศ. 2482 จึงเปลี่ยนให้ชื่อเป็น "จุรี" และครั้งหลังที่สุดจอมพลแปลก พิบูลสงคราม ได้เปลี่ยนชื่อให้เป็น "มัณฑนา" เมื่อพ.ศ. 2485
มัณฑนาได้ฝึกร้องเพลงครั้งแรกกับมิสแมคแคน ที่ในโบสถ์พระคริสต์ จังหวัดนครศรีธรรมราช และเริ่มหัดร้องเพลงไทยเดิมกับครูเจอ บุรานนท์ (มารดาของสุลาลีวัลย์ สุวรรณทัต) ที่ในบ้านสวนสุพรรณ ภายหลังเกิดแรงบันดาลใจจากการขับร้องเพลงไทยสากลของจำรัส สุวคนธ์ บวกกับมีความชื่นชอบในการขับร้องเพลงไทยสากลอยู่แล้ว จึงได้ฝึกขับร้องเพลงไทยสากลอย่างจริงจังจาก ครูสกนธ์ มิตรานนท์, ครูเวส สุนทรจามร และครูสริ ยงยุทธ รวมถึงฝึกฝนด้วยตนเอง
ด้านการศึกษา เข้ารับการศึกษาที่โรงเรียนเสาวภา แต่จบเพียงชั้นมัธยมปีที่ 2 เพราะฐานะทางบ้านไม่อำนวย จึงได้แต่หัดร้องเพลงกับครูสกนธ์ มิตรานนท์ และครูพิมพ์ พวงนาค โดยเล่นละครวิทยุกับคณะจารุกนกอยู่ระยะหนึ่ง จนมีโอกาสได้บันทึกเสียงเพลงไทยสากลเพลงแรกเมื่อพ.ศ. 2482 กับห้าง ต. เง็กชวน คือเพลง "น้ำเหนือบ่า" แต่งโดยครูพิมพ์ พวงนาค
มัณฑนามีโอกาสไปขับร้องเพลงในงานวันประสูติของพระเจ้าวรวงศ์เธอ พระองค์เจ้าอาทิตย์ทิพอาภา ณ พระที่นั่งอัมพรสถาน พระราชวังดุสิต เมื่อวันที่ 24 กรกฎาคม พ.ศ. 2483 มัณฑนาจึงได้รับการชักชวนจาก พันตรีวิลาศ โอสถานนท์ อธิบดีกรมโฆษณาการในขณะนั้น ให้ไปเป็นนักร้องของวงดนตรีโฆษณาการในวันถัดมา ซึ่งขณะนั้นมีอายุ 16 ปี จึงยังบรรจุเป็นข้าราชการไม่ได้ ต้องบรรจุในตำแหน่งพนักงานวิสามัญ(ลูกจ้าง)ก่อน จนมีอายุครบตามกำหนดจึงได้เลื่อนเป็นนักร้อง นับเป็นนักร้องหญิงคนแรกของวง
ในช่วงที่รับราชการในกรมโฆษณาการ มัณฑนาได้ขับร้องเพลงปลุกใจ และเพลงพระราชนิพนธ์ รวมถึงเพลงไทยสากลประเภทต่างๆไว้เป็นจำนวนมากกว่า 200 เพลง ลักษณะการร้อง เธอเป็นนักร้องหญิงคนแรก ๆ ของไทย ที่นำการใช้ลูกคอแบบตะวันตกมาใช้ร้องในเพลงไทย เพื่อช่วยการร้องให้เกิดเสียงสูง เรียกว่า "เสียงสมอง" นอกจากนี้ ยังได้รับหน้าที่โฆษกหญิงยุคต้นของกรมโฆษณาการด้วย เธอเป็นสมาชิกของวงดนตรีกรมโฆษณาการและสุนทราภรณ์ 10 ปี และลาออกเมื่อพ.ศ. 2494 เพื่อสมรสกับบุญยงค์ เกียรติวงศ์ มีบุตร-ธิดารวมสี่คน
หลังจากลาออกจากราชการ มัณฑนาได้ร่วมกับสามีทำกิจการโรงภาพยนตร์ศรีพรานนกและสร้างภาพยนตร์ในระยะหนึ่ง ด้านการร้องเพลงก็ได้มาร่วมร้องในรายการโทรทัศน์เป็นครั้งคราว จนถึงพ.ศ. 2515 จึงเลิกร้องเพลงอย่างถาวรด้วยเหตุผลทางสุขภาพ และอยู่กับบุตร-ธิดาที่บ้านย่านพุทธมณฑลสาย 2 แต่ยังปรากฏตัวตามงานคอนเสิร์ตการกุศลบ้าง เช่น
ขับร้อง.
ดวงใจกับความรัก (เพลงพระราชนิพนธ์), เทวาพาคู่ฝัน (เพลงพระราชนิพนธ์), วังบัวบาน, สิ้นรักสิ้นสุข, บัวกลางบึง, รักเร่, เพชรบุรีแดนใจ, ดาวที่อับแสง, จุฬาตรีคูณ, ปรัชญาขี้เมา, สนต้องลม, วังน้ำวน, ปองใจรัก(คู่เอื้อ สุนทรสนาน), อาลัยลา, หนูเอย, เงาแห่งความหลัง(คู่วินัย จุลละบุษปะ), เมื่อไรจะให้พบ, กระต่ายโง่(คู่วินัย จุลละบุษปะ), เพลงราตรี, สาริกาชมเดือน, เด่นดวงดาว, ผู้แพ้รัก, ดอกไม้กับแมลง, ดอกไม้ใกล้มือ, สวมหมวก, จันทน์กะพ้อร่วง, ถิ่นไทยงาม, ทางชีวิต, ดอกไม้ถิ่นไทยงาม, วัฒนธรรม, สวนครัว, งอนแต่งาม(คู่เอื้อ สุนทรสนาน), น้ำเหนือบ่า, สายลมครวญ, กล่อมดรุณ, ศาสนารัก, ผาเงอบ, ผีเสื้อยามเช้า, เย็นเย็น(คู่เพ็ญศรี พุ่มชูศรี), รอยรักรอยร้าว, ห้วงน้ำลึก, เหลือลืม, เหลืออาลัย, สาส์นรัก, ดำเนินทราย(คู่เอื้อ สุนทรสนาน), เธออยู่ไหน, เพลินเพลงค่ำ, สั่งรัก, ทางที่ต้องกลับ, ชีวิตหญิง, ภาษารัก(คู่ชวลี ช่วงวิทย์), หนองคาย(คู่สุปาณี พุกสมบุญ) เป็นต้น
มัณฑนา มีผลงานประพันธ์คำร้องของเพลง ดังต่อไปนี้
สถานีวิทยุกระจายเสียง เป็นสถานที่ของหน่วยงาน ซึ่งทำหน้าที่สื่อสารมวลชน ด้วยการใช้เครื่องส่งกระจายเสียงผ่านคลื่นวิทยุ โดยใช้เสากระจายสัญญาณ ออกไปยังผู้ฟังผ่านเครื่องรับวิทยุ
สถานีวิทยุกระจายเสียงในประเทศไทย.
กิจการวิทยุกระจายเสียงในประเทศไทย จัดตั้งขึ้นเมื่อปี พ.ศ. 2469 โดยพลเอก พระเจ้าบรมวงศ์เธอ กรมพระกำแพงเพชรอัครโยธิน เสนาบดีกระทรวงพาณิชย์และคมนาคม ทรงจัดตั้งสถานีวิทยุกระจายเสียงทดลองขนาดเล็กขึ้นในวังเพื่อการค้นคว้าส่วนพระองค์ จนกระทั่งปี พ.ศ. 2471 ทรงสั่งซื้อเครื่องส่งวิทยุ กระจายเสียงคลื่นสั้น 36.42 เมตร ขนาด 200 วัตต์ มาจากต่างประเทศ แล้วทรงมอบหมายให้กรมไปรษณีย์โทรเลข ดำเนินการทดลองส่งวิทยุกระจายเสียง จากอาคารที่ทำการไปรษณีย์โทรเลข ปากคลองโอ่งอ่าง จึงนับเป็นการส่งวิทยุกระจายเสียง ครั้งแรกในประเทศไทย
สถานีวิทยุ
ปลาฉนากจะงอยปากแคบ
ปลาฉนากจะงอยปากแคบ  ปลากระดูกอ่อนชนิดหนึ่ง ในวงศ์ปลาฉนาก (Pristidae) จัดเป็นปลาฉนากเพียงชนิดเดียวที่อยู่ในสกุล "Anoxypristis" โดยมาจากภาษากรีก "oxy" (οξυ) หมายถึง "คม", "pristis" (πρίστης) หมายถึง "เลื่อย" และ "custidata" มาจากภาษาละตินคำว่า "cuspidatus" หมายถึง "จุด"
มีรูปร่างเหมือนปลาฉนากทั่วไป แต่มีรูปร่างเพรียวกว่า ส่วนหัวแคบกว่า สีลำตัวเป็นสีน้ำตาลหรือสีเทา จะงอยปากแคบกว่าปลาฉนากจะงอยปากกว้าง ("Pristis microdon") และมีจำนวนซี่ฟันมากกว่า คือ มีจำนวน 23-35 คู่
ขนาดโตเต็มที่ราว 4 เมตร เป็นปลาฉนากอีกชนิดหนึ่งที่สามารถปรับตัวให้อยู่ในน้ำจืดได้ พบตามชายฝั่งของทะเลอินโด-แปซิฟิก, ทะเลแดง, อ่าวเปอร์เซีย, ปาปัวนิวกินี, ออสเตรเลียทางตอนเหนือ, ญี่ปุ่นตอนใต้ รวมถึงปากแม่น้ำขนาดใหญ่ในประเทศไทยด้วย
ปลาฉนากจะงอยปากแคบ จัดเป็นปลาที่ใกล้สูญพันธุ์อย่างวิกฤตตามบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
ไชน่าดอลส์
แคท เทเลคอม
PHTML Encoder
PHTML Encoder เป็นโปรแกรมเข้ารหัสประเภทแชร์แวร์ที่ถูกพัฒนาโดย RSSoftware Lab โดยรองรับขั้นตอนวิธีการเข้ารหัสหลากประเภท โปรแกรมนี้ถูกเขียนขึ้นสำหรับทำงานทั้งบนระบบปฏิบัติการไมโครซอฟท์ วินโดวส์ และลินุกซ์
PHTML Encoder ถูกสร้างขึ้นเพื่อใช้ในการเข้ารหัสพีเอชพีสคริปต์ก่อนที่จะทำการแจกจ่ายออกไป เพื่อไม่ให้ผู้อื่นทราบตรรกะของผู้พัฒนาได้ ทั้งยังสามารถกำหนดให้สคริปต์ที่ถูกเข้ารหัสทำงานเฉพาะบนเครื่องใดเครื่องหนึ่ง เพื่อให้สคริปต์ดังกล่าวทำงานได้เฉพาะบนเครื่องของผู้พัฒนาได้ โปรแกรมสามารถทำงานได้บนทุกแพลตฟอร์มที่รองรับการทำงานของภาษาพีเอชพี และยังมีส่วนต่อประสานกับผู้ใช้ทั้งแบบกราฟิก และ command-line อีกด้วย
นอกเหนือไปจากตัวโปรแกรมแล้ว ทาง RSSoftware Lab ยังมีการขายซอร์สโค้ดของโปรแกรมพร้อมสิทธิ์ในการปรับแก้อีกด้วย นี่แตกต่างจากโอเพนซอร์สซอฟต์แวร์ตรงที่ไม่อนุญาตให้มีการแจกจ่ายซอร์สโค้ดของโปรแกรมต่อ และผู้ใช้ต้องซื้อตัวซอร์สโค้ดจากทางบริษัท แทนที่จะเป็นการแจกจ่ายเสรี
การทำงานของ PHTML Encoder.
PHTML Encoder จะทำการเข้ารหัสพีเอชพีสคริปต์บนเครื่องแม่ข่ายด้วยขั้นตอนวิธีการเข้ารหัสที่ผู้ใช้เลือกไว้ แต่เครื่องแม่ข่ายยังคงสามารถประมวลผลสคริปต์ดังกล่าวได้ปกติ ทั้งนี้เพื่อให้ผู้ใช้เกิดความมั่นใจว่าสคริปต์ของตนจะไม่ถูกนำไปเผยแพร่โดยไม่ได้รับอนุญาต
เมื่อมีเครื่องลูกข่ายเชื่อมต่อเข้ามายังเครื่องแม่ข่ายเว็บ เครื่องแม่ข่ายจะทำการค้นหาไฟล์พีเอชพีสคริปต์แล้วส่งไปให้ PHP preprocessor ตามปกติ
ทั้งนี้หากเราได้ทำการติดตั้งไลบรารีของโปรแกรมเอาไว้แล้ว PHP preprocessor จะสามารถทำความเข้าใจสคริปต์ที่ถูกเข้ารหัสไว้ได้เสมือนว่ามันไม่ได้ถูกเข้ารหัส PHP preprocessor จะทำการประมวลผลเปลี่ยนสคริปต์นั้นเป็นHTML แล้วส่งเป็นเว็บเพจกลับไปยังเครื่องลูกข่ายอีกครั้ง
PHTML Encoder สามารถใช้ขั้นตอนวิธีในการเข้ารหัสดังต่อไปนี้ได้ 3-WAY, AES (Rijndael) , Blowfish, CAST-128, CAST-256, DESX (DES-XEX3) , Diamond2, GOST, IDEA, MARS, RC2, RC5, RC6, SAFER, Serpent, SHARK, Skipjack,Square, TEA, Triple DES,Twofish ฯลฯ
อย่างไรก็ตาม PHTML Encoder ที่จำหน่ายเสรีนั้นมีข้อเสียอยู่นั่นคือการที่ผู้ใช้ไม่สามารถเลือกคีย์หรือขั้นตอนวิธีด้วยตัวเองได้หากไม่ใช้เวอร์ชัน PRO (ซึ่งต้องซื้อจากผู้พัฒนา) ทำให้ผู้ใช้ PHTML Encoder คนอื่นๆ สามารถถอดรหัสสคริปต์ของตัวผู้ใช้เองได้ทั้งหมด
แต่เดิม PHTML Encoder ถูกพัฒนาภายใต้ชื่อ PHP Encoder แต่ภายหลังได้รับคำร้องขอจาก PHP Group ให้เปลี่ยนชื่อ จึงเปลี่ยนมาใช้ชื่อ PHTML Encoder จนถึงปัจจุบัน
ซ่งไท่จู
ซิกนัส เฮียวงะ
พลซุ่มยิง
พลซุ่มยิง  เป็นหน่วยหนึ่งในกองกำลังทหารและตำรวจ มีความสามารถสูงในเรื่องของการยิงปืนในระยะไกล ทำหน้าที่ยิงเพื่อหวังผลจำกัดการเคลื่อนไหวหรือการปฏิบัติการของข้าศึกจากระยะไกล รวมถึงมีการอำพรางตัว เพื่อไม่ให้ข้าศึกรู้ตัวระหว่างรอยิง พลซุ่มยิงมักทำงานร่วมกับพลชี้เป้า (Spotter) พลซุ่มยิงเป็นงานที่ใช้ความอดทนในการรอคอย ช่วงอายุที่ดีที่สุดของสไนเปอร์คืออายุ 35 ปี ถึง 49 ปี
มีการบันทึกระยะซุ่มยิงที่ไกลที่สุดคือ 2,430 เมตร โดยสิบโทร็อบ เฟอร์ลอง เมื่อเดือนมีนาคม พ.ศ. 2545 ในอัฟกานิสถาน โดยใช้กระสุนฮอร์นาดี A-MAX เวรี่ โลว์ แดร็ก หนัก 70 เกรนขนาด .50 คาลิเบอร์และปืน TAC-50 แมคมิลแลนด์
อาวุธที่ใช้งานโดยพลซุ่มยิง.
ฟีนิกซ์ อิกกิ
แฟรงโก แองเจิลโลนี่
แฟรงโก้ แองเจิลโลนี่ หรือ ฟรังโก้ แองเจิลโลนี่  เป็นศิลปินชาวอิตาลี-ดัตช์ เกิดเมื่อ ค.ศ. 1967 ที่กรุงโรม ตั้งแต่ปี ค.ศ. 1990 เป็นตันมา เขาได้อาศัยและทำงานอยู่ในกรุงอัมสเตอร์ดัม ประเทศเนเธอร์แลนด์ จึงเรียกได้ว่า ศิลปินลูกครึ่ง ดัตช์-อิตาเลียน
เขาเริ่มเดินทางมายังประเทศไทยเมื่อ ปี 2004 จากการเชิญตัวมาเป็นอาจารย์ และทำ work shop กับนักศึกษา ที่มหาวิทยาลัยศิลปากร จะเห็นได้ว่า ชาวอิตาเลียนมีความผูกผันกับศิลปากรสมัยท่านศิลป์ พีระศรี อย่างต่อเนื่อง
ผลงานของเขาจะเป็นในแนว Visual and conceptual art งานของเขาส่วนใหญ่จะเป็นในรูปแบบของการผสมผสาน ในงานศิลปะกับสังคม และ การเมือง แง่คิดในด้านปรัชญา การใช้ชีวิต ศาสนา งานของเขาส่วนใหญ่จะให้แง่คิด ซึ่งไม่ใช่ว่า ศิลปะ คือ การมองถึงความสวยงามเพียงอย่างเดียว แต่ศิลปะคือการให้แนวคิด การปรับเปลี่ยนมุมมองให้กว้างขึ้น ในสังคมที่เป็นอยู่ในโลกปัจจุบัน ซึ่งคำว่าศิลปะจะเกี่ยวข้องกับชีวิตประจำวันของเราอย่างเลี่ยงไม่ได้ แต่ปกติเราจะมองคำว่าศิลปะคือ ความสวยงามในผืนผ้าใบและในกรอบเท่านั้น ในช่วงเวลาต่าง ๆ กัน ตลอดเวลา 15-20 ปี ในช่วงผลงานของเขาจะเป็นในแนวหลากหลาย แต่ยังคงมี concept ของงานไปในทิศทางเดียวกัน แต่ไม่เจาะจงสิ่งใดเป็นพิเศษ เพราะศิลปะและมุมมองสามารถปรับเปลี่ยนได้ในการเวลา แต่สิ่งที่สำคัญที่สุดของงานศิลปะของเขา คือ การเข้าใจชีวิตมากขึ้นผ่านจากผลงานที่เขาแสดงกิจกรรมต่าง ๆ ที่ทำขึ้น
ผลงานที่ผ่านมาและเป็นที่รู้จักมากที่สุดคือ The Super Genetic Market และยังคงจัด project อย่างต่อเนื่อง ซึ่งในปี 2004 ได้มีงานแสดงผลงานนี้ในกรุงเทพ ที่ Bed Supper Club ซึ่งเป็นงานในเชิงสร้างสรรค์ ในแนวทางที่ใช้เทคโนโลยีในการปรับเปลี่ยน genes ของมนุษย์ในเชิงวิทยาศาสตร์มาผสมผสานได้อย่างลงตัวในงานศิลปะ
แฟรงโก แองเจิลโลนี่ (Franco Angeloni)
รายชื่อธงในประเทศสวีเดน
เบื้องล่างต่อไปนี้ เป็นข้อมูลธงต่างๆ ในราชอาณาจักรสวีเดนอย่างสังเขป
โปรตอน โฮลดิงส์
โปรตอน โฮลดิงส์ (PROTON Holdings) เป็นบริษัทผลิตรถยนต์สัญชาติมาเลเซีย ก่อตั้งเมื่อปี พ.ศ. 2528 ด้วยดำริของนายกรัฐมนตรีมหาเธร์ โมฮัมหมัด ในปี พ.ศ. 2560 บริษัทจีลี่ ออโตโมบิล จากประเทศจีนเข้ามาถือหุ้น 51% ในโปรตอน
ในยุคแรกของโปรตอน โปรตอนได้ผลิตรถยนต์โดยอาศัยเทคโนโลยีและชิ้นส่วนของมิตซูบิชิ มอเตอร์ส โมเดลรถรุ่นแรกก็ได้ถือกำเนิดขึ้นเมื่อเดือนกันยายนปี พ.ศ. 2528 ภายใต้ชื่อ โปรตอน ซากา (Proton Saga) โดยประกอบในเมืองชาห์อาลาม รัฐเซอลาโงร์ แรกเริ่มก็ใช้ชิ้นส่วนต่างๆ ของมิตซูบิชิทั้งสิ้น ร่วมกับมิตซูบิชิ แลนเซอร์ (ซึ่งเป็นรุ่นที่คนไทยเรียกว่า Lancer Champ) ต่อมาก็ค่อยๆถ่ายทอดความรู้และเทคโนโลยีมาเป็นของโปรตอนเอง โปรตอนซากาผลิตครบคันที่ 1 แสนในเดือนมกราคม พ.ศ. 2532
ช่วงปลายทศวรรษที่ 1990 โปรตอนก็ได้เปลี่ยนโลโก้จากเดิมที่ออกแบบคล้ายดาวเดือนในธงชาติมาเลเซีย มาใช้เป็นหัวเสือแบบปัจจุบันแทน ในปี พ.ศ. 2536 โปรตอนก็ออกรุ่นใหม่ชื่อ โปรตอน วีรา (Proton Wira) โดยถอดแบบมาจากมิตซูบิชิ แลนเซอร์ และสามารถขายได้ถึง 220,000 คัน ระหว่างปี 2539 ถึง 2541 นอกจากนี้ รถรุ่นโปรตอน ซาเทรีย (Proton Satria) และโปรตอน ปุตรา (Proton Putra) ก็พัฒนามาจากมิตซูบิชิ แลนเซอร์ และมิตซูบิชิ มิราจเช่นกัน รุ่นต่อมาคือโปรตอน เพอร์ดานา (Proton Perdana) พัฒนาจากมิตซูบิชิ อีเทอร์นา เริ่มผลิตครั้งแรกในปี 2538 เพื่อขยายตลาดไปสู่ระดับสูงขึ้น ยกเว้นโปรตอน เทียร่า (Proton Tiara) ที่พัฒนามาจากซีตรอง AX (Citroen AX) ไม่ได้พัฒนามาจากรถรุ่นใดรุ่นหนึ่งของมิตซูบิชิ มอเตอร์สแต่อย่างใด
จนถึงปี พ.ศ. 2545 โปรตอนก็ครองส่วนแบ่งตลาดถึง 60% ในมาเลเซีย แต่ลดลงเหลือเพียง 30% ในปี 2548 และคาดการณ์กันว่าจะลดลงอีกในปี 2550 เมื่ออาฟต้า (AFTA) ได้ประกาศลดภาษีการนำเข้ารถยนต์เหลือเพียง 5% เท่านั้น ทำให้รถต่างประเทศสามารถขายได้ถูกลงในประเทศมาเลเซีย จึงมีตัวเลือกให้ประชาชนมากขึ้น
โปรตอน วาจา (Proton Waja) หรืออีกชื่อหนึ่งในอังกฤษคือโปรตอน อิมเปี้ยน (Proton Impian) คือโมเดลรุ่นแรกที่ออกแบบโดยโปรตอนเอง แต่งานวิศวกรรมยังคงใช้ร่วมกับมิตซูบิชิ มอเตอร์สเหมือนเดิม ส่วนด้านเครื่องยนต์จะใช้ร่วมกับเรโนลต์ เป็นเครื่องยนต์ 1.8 ลิตร และพอจะมียอดขายได้อยู่เรื่อยๆ
ในปี 2539 โปรตอนได้รับเทคโนโลยีของโลตัส (Lotus) มาจากบริษัท ACBN Holdings (บริษัทที่มีเจ้าของเดียวกับบูกัตตี Bugatti) โปรตอนก็เริ่มมีความชำนาญด้านวิศวกรรมยานยนต์มากขึ้น จนทำให้สามารถผลิตโปรตอน เจนทู (Proton Gen-2) ขึ้นมาได้ โดยก่อนจะออกสู่ตลาดใช้ชื่อรุ่นว่า Wira Replacement Model (WRM) หรือรุ่นที่จะมาแทนที่วีรา โปรตอน เจนทู เป็นรถรุ่นแรกที่ผลิตในโรงงานแห่งใหม่ของโปรตอนในเมืองตันหยงมาลิม รัฐเปรัก ซึ่งเป็นส่วนหนึ่งของโครงการพัฒนาโปรตอนซิตี้ โรงงานแห่งนี้เริ่มเปิดใช้งานในปีพ.ศ. 2547 วันที่ 8 มิถุนายน 2548 โปรตอนก็นำรถรุ่นใหม่ที่ผลิตในตันหยงมาลิมออกสู่ตลาด เป็นรถเล็กๆ ขนาด 1,200 ซีซี 5 ประตู ใช้ชื่อรุ่นว่าโปรตอน เซฟวี่ (Proton Savvy) ทั้งรุ่น Gen-2 และ Savvy คือรุ่นที่ MG Rover บริษัทรถจากประเทศอังกฤษสนใจที่จะนำไปพัฒนาต่อ เมื่อพวกเขาได้เข้ามาเจรจากับโปรตอน แต่แผนการก็ได้ล้มเหลวเสียก่อน
ในปี 2550 โปรตอนก็ออกรถยนต์ซีดานรุ่นใหม่ที่เป็นรุ่นแทนที่รุ่นวีรา คือเพอร์โซนา (Persona) และล่าสุดวันที่ 18 มกราคม 2551 รุ่นใหม่ล่าสุดก็ออกสู่ตลาด คือรุ่นโปรตอน ซากา (Proton Saga) โดยโปรตอนซากาพัฒนาต่อมาจากรุ่นเซฟวี่ แต่ใช้เครื่องยนต์แคมโปร (Campro) 1.3 ลิตร แทนเครื่องยนต์เรโนลต์ (Renault) ที่ใช้ในเซฟวี่
ในเดือนกรกฎาคม พ.ศ. 2550 โปรตอนเซ็นสัญญากับบริษัทยังแมนออโตโมบิลจำกัด (Youngman Automobile Group Ltd. Co.,) โดยในระยะเริ่มต้นบริษัทยังแมนจะนำเข้ารถโปรตอนเข้าไปขายในประเทศจีนเดือนละ 1,500 คัน เป็นระยะเวลา 20 เดือน โดยใช้ชื่อยี่ห้อใหม่คือ "ยุโรปสตาร์" (EuropeStar) ซึ่งเป็นชื่อที่ทางยังแมนตั้งขึ้น และในอนาคตมีแผนจะร่วมมือกันพัฒนารถรุ่นใหม่เพื่อผลิตในจีน
โปรตอนในประเทศไทย.
สำหรับในประเทศไทย ภายหลังอัตราภาษีใหม่ของอาฟต้า ทำให้บริษัทพระนครยนตรการได้นำโปรตอนเข้ามาขาย โดยเปิดตัวครั้งแรกในงานมอเตอร์เอกซ์โปที่เมืองทองธานี ช่วงปลายปี 2550 ซึ่งได้รับการตอบรับอย่างล้นหลาม มียอดจองเกิน 1,000 คัน และได้ทยอยส่งมอบรถให้กับผู้ที่สั่งจองแล้ว ปัจจุบัน โปรตอนมีรถยนต์เข้ามาขาย 7 รุ่น คือ เซฟวี่ ซากา ซาเทรีย-นีโอ เจนทู เพอร์โซนา เอ็กซ์โซร่า และล่าสุด เพรเว่
รายชื่อรถยนต์โปรตอน.
รุ่นที่ผลิตในปัจจุบัน.
Current model line up, with calendar year of introduction or most recent facelift:
ปราสาทเชอนงโซ
พอล วอล์กเกอร์
พอล วิลเลียม วอล์กเกอร์ ที่ 4 (; 12 กันยายน ค.ศ. 1973 — 30 พฤศจิกายน ค.ศ. 2013) เป็นนักแสดงชาวอเมริกันและอดีตนายแบบ มีผลงานการแสดงที่เป็นที่รู้จักคือบทไบรอัน โอคอนเนอร์จาก "เดอะฟาสต์แอนด์เดอะฟิวเรียส" และเรื่อง Varsity Blues กับการว่ายน้ำและเล่นเซิร์ฟไปทั่วชายหาดต่าง ๆ ทางด้านใต้ของรัฐ การดำน้ำเป็นส่วนหนึ่งของเขาโดยแสดงในภาพยนตร์เรื่อง Into the Blue ในปี 2002 วอล์กเกอร์ ติด 1 ใน 50 หนุ่มหล่อสาวสวยที่สุดในโลกจากการจัดอันดับของนิตยสารพีเพิล
พอล วอล์กเกอร์ เกิดที่รัฐแคลิฟอร์เนีย แม่เคยเป็นนางแบบ มีน้องชาย 2 คน ชื่อโคดี และ คาเล็บ และน้องสาวอีก 2 คน ชื่อ เอมี่ และ แอชลีย์ มีลูกสาว 1 คน ชื่อมีโดว์ เรน (Meadow Rain) ซึ่งเกิดจากรีเบกก้า แมคเบรน แฟนเก่า ศึกษาที่โรงเรียนเดอะ คาร์เดน ลี ต่อด้วยอัลเฟรด โนเบิล สคูล และระดับไฮสคูลที่วิลเลจ คริสเตียน จบการศึกษาในปี 1991 หลังจากนั้นศึกษาต่อที่ วิทยาลัยทางตอนใต้ของแคลิฟอร์เนียหลายแห่ง สาขาชีววิทยาทางทะเล เริ่มเข้าวงการตั้งแต่เด็กด้วยการถ่ายแบบโฆษณา ต่อมาร่วมแสดงในละครซิตคอมเรื่อง Throb ช่วงคริสต์ทศวรรษที่ 80 เข้าสังกัดโมเดลลิ่งและมีผลงานภาพยนตร์เกรดบีอย่าง "Monster in the Closet" (1987) และ "Tammy and the T-Rex" (1994) และยังเล่นละครเช่น "The Young and the Restless" ในปี 1993
ในปี 1998 ได้มีผลงานการแสดงภาพยนตร์มากขึ้นเช่น "Meet the Deedles Phil Deedle", "Pleasantville", "Skip Martin" จนมีผลงานสร้างชื่อในปี 2001 กับภาพยนตร์เรื่อง "Fast and the Furious" และเรื่อง "Joy Ride" ในปีเดียวกัน และยังได้รับเสียงวิจารณ์ในทางที่ดี ต่อมา ปี 2003 ประสบความสำเร็จอีกรอบจาก "2 Fast 2 Furious"
และในปี 2004 กับภาพยนตร์เรื่อง "Noel" ช่วงต้นปี 2006 วอล์กเกอร์มีผลงาน 2 เรื่อง เป็นภาพยนตร์แนวแอ๊กชั่นสยองขวัญ "Running Scared" และภาพยนตร์แนวผจญภัยของบริษัทดีสนีย์เรื่อง "Eight Below" เรื่องนี้ทำรายได้สูงถึง 24 ล้านดอลลาร์ จากการเข้าฉายได้เพียง 4 วันที่อเมริกา ซึ่งก่อนหน้านี้ ภาพยนตร์เรื่อง "Timeline" และ "Into the Blue" ล้มเหลวในเรื่องรายได้และถูกวิพากษ์วิจารณ์อย่างหนัก ต่อมาปลายปี 2006 เขามีผลงานเรื่อง "Flags of Our Fathers" กำกับโดย คลินต์ อีสต์วู้ด ในปี 2008 มีผลงานเรื่อง "The Heaven Project"
การเสียชีวิตของพอล วอล์กเกอร์.
เมื่อวันที่ 30 พฤศจิกายน พ.ศ. 2556 เวลาประมาณบ่ายโมงกว่า พอล วอล์กเกอร์ ได้เสียชีวิตลง เนื่องด้วยเกิดอุบัติเหตุทางรถยนต์ ซึ่งโฆษกส่วนตัวของพอลได้ออกมาระบุว่า พอล วอลเกอร์ เสียชีวิตจากอุบัติเหตุทางรถยนต์ที่แคลิฟอร์เนีย ซึ่งรายละเอียดเบื้องต้นบอกว่า พอล วอลเกอร์ เดินทางไปร่วมงานแสดงรถยนต์การกุศลที่จัดขึ้นเพื่อหาเงินช่วยเหลือผู้ประสบภัยใต้ฝุ่นไห่เหยี่ยนในฟิลิปปินส์ ของมูลนิธิ Reach Out Worldwide ที่เขาเป็นผู้ก่อตั้งเอง (ซึ่งก่อตั้งเมื่อปี 2010) และก่อนที่จะเข้างาน พอล กับเพื่อนได้ขึ้นไปทดลองรถ Porsche Carrera GT เพื่อทดสอบหมุนรถ โดยพอล วอล์กเกอร์ นั่งเป็นผู้โดยสารในปอร์เช่ คันนั้น ต่อมารถได้เกิดเสียหลักพุ่งชนกับต้นไม้ข้างทาง เกิดเพลิงลุกไหม้ท่วมทั้งตัวรถ ซึ่งเหตุดังกล่าวทำให้เขาและเพื่อนเสียชีวิตทั้งคู่ เมื่ออายุ 40 ปี
โซลซี้ก
โซลซี้ก  เป็นโปรแกรมและเครือข่ายสำหรับแชร์ไฟล์ (เพียร์ทูเพียร์ 'P2P') ซึ่งส่วนใหญ่แล้วจะใช้สำหรับแลกเปลี่ยนเพลง แม้ว่าผู้ใช้จะสามารถใช้มันแลกเปลี่ยนไฟล์ได้หลายชนิดก็ตาม Soulseek สร้างโดย Nir Arbel อดีตโปรแกมเมอร์ผู้เขียนโปรแกรม Napster เช่นเดียวกับ Napster มันอาศัยเซิร์ฟเวอร์กลาง
พอล วอล์คเกอร์
แฮลลี เบร์รี
แฮลลี มาเรีย เบร์รี  เกิดเมื่อวันที่ 14 สิงหาคม ค.ศ. 1966 ที่คลีฟแลนด์ โอไฮโอ สหรัฐอเมริกา เมื่ออายุ 17 ปี เธอชนะการประกวดมิสทีนออล อเมริกัน พีเจียน ซึ่งเป็นตัวแทนของรัฐโอไฮโอในปี ค.ศ. 1985 และในปีถัดมา ค.ศ. 1986 เมื่อเธอได้ก้าวเข้าสู่เวทีมิสยูเอสเอพีเจียน โดยเบร์รีสามารถคว้าตำแหน่งรองอันดับ 1 ไปครอง หลังจากนั้นเธอก็ได้เป็นนางแบบ และก้าวสู่วงการโทรทัศน์ในรายการซีรีส์ที่ชื่อว่า "Living Dolls" ในปี 1989 ต่อจากนั้นได้แสดงภาพยนตร์อย่างเช่น Boomerang (1992) ซึ่งได้แสดงร่วมกับเอ็ดดี้ เมอร์ฟีย์ และเรื่อง The Flintstones (1994) เธอยังเคยได้รับรางวัลในฐานะนักแสดงนำหญิงยอดเยี่ยมหลายรายการเช่น รางวัลลูกโลกทองคำ และยังได้รางวัลออสการ์จากภาพยนตร์เรื่อง Monster's Ball ในสาขานักแสดงนำหญิงยอดเยี่ยมอีกด้วย
ฮัลลี่ เบอร์รี่
ตราแผ่นดินฮ่องกง
ศูนย์ประชุมนานาชาติเฉลิมพระเกียรติ มหาวิทยาลัยสงขลานครินทร์
ดัชเชสเอลีซาเบ็ทแห่งเวือร์ทเทิมแบร์ค
ดัชเชสเอลีซาเบ็ทแห่งเวือร์ทเทิมแบร์ค (; พระนามเต็ม: เอลีซาเบ็ท วิลเฮ็ลมีเนอ ลูอีเซอ, ) ทรงเป็นดัชเชสแห่งเวือร์ทเทิมแบร์ค และเป็นพระชายาพระองค์แรกในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ ซึ่งขณะนั้นทรงดำรงตำแหน่งอาร์ชดยุคแห่งออสเตรียอยู่ หลังจากอภิเษกสมรสแล้ว พระองค์ก็ทรงได้รับการสถาปนาเป็นอาร์ชดัชเชสแห่งออสเตรีย (Her Royal Highness Archduchess Elisabeth of Austria)
ดัชเชสเอลีซาเบ็ททรงประสูติเมื่อวันที่ 21 เมษายน พ.ศ. 2310 ณ เมืองเทรพโทอันแดร์เรกา พอเมอเรเนีย (ปัจจุบันคือเมืองตแชเบียตุฟในประเทศโปแลนด์) พระองค์เป็นพระราชธิดาองค์ที่ 3 และเป็นพระราชบุตรองค์ที่ 8 ในดยุคฟรีดริชที่ 3 อ็อยเกนแห่งเวือร์ทเทิมแบร์ค และเจ้าหญิงฟรีเดอรีเคอแห่งบรันเดินบวร์ค-ชเวท พระองค์ทรงได้รับการศึกษาในกรุงเวียนนา นครหลวงของจักรวรรดิโรมันอันศักดิ์สิทธิ์ เมื่อมีพระชนมายุเพียง 15 พรรษา โดยได้รับการเป็นพระอุปถัมภ์ของจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ โดยหลังจากจบการศึกษาแล้ว พระองค์ก็มีพระบรมราชานุญาตให้จัดงานอภิเษกสมรสระหว่างดัชเชสเอลีซาเบ็ทกับพระนัดดาของพระองค์ อาร์ชดยุคฟรันทซ์แห่งออสเตรีย (ภายหลังทรงครองราชย์เป็นสมเด็จพระจักรพรรดิแห่งโรมันอันศักดิ์สิทธิ์) งานอภิเษกสมรสได้รับการจัดขึ้นเมื่อวันที่ 6 มกราคม พ.ศ. 2331 ในกรุงเวียนนา โดยสมเด็จพระราชปิตุลา จักรพรรดิโยเซ็ฟทรงจัดขึ้นทั้งหมด หลังจากเมื่อทั้ง 2 พระองค์อภิเษกสมรสแล้ว ดัชเชสเอลีซาเบ็ทก็ทรงได้รับการสถาปนาเป็นอาร์ชดัชเชสแห่งออสเตรีย
เมื่อปลายปี พ.ศ. 2332 อาร์ชดัชเชสเอลีซาเบ็ทก็ทรงตั้งพระครรภ์ โดยขณะนั้น จักรพรรดิโยเซ็ฟมีพระอาการประชวรพอดี โดยพระอาการประชวรของพระองค์ทรงทรุดฮวบลงทุกที หลังจากนั้นไม่นาน อาร์ชดัชเชสเอลีซาเบ็ทก็ทรงให้ประสูติกาลพระธิดา 1 พระองค์เมื่อวันที่ 18 กุมภาพันธ์ พ.ศ. 2333 จักรพรรดิโยเซ็ฟทรงพระราชทานพระนามว่า ลูโดวีคา เอลีซาเบ็ท (Archduchess Ludovika Elisabeth of Austria)
อาร์ชดัชเชสเอลีซาเบ็ทสิ้นพระชนม์เมื่อวันที่ 18 กุมภาพันธ์ พ.ศ. 2333 ซึ่งเมื่อทรงให้ประสูติกาลพระธิดาแล้ว พระองค์ทรงเสียพระโลหิตมาก และสิ้นพระชนม์ในเวลาต่อมา โดยพระองค์ทรงสิ้นพระชนม์ก่อนจักรพรรดิโยเซ็ฟเพียง 2 วัน ซึ่งเป็นที่น่าเสียดายอย่างยิ่งที่พระองค์ทรงไม่มีโอกาสที่จะได้เป็นจักรพรรดินีเลย โดยรวมพระชันษาของพระองค์เพียง 23 ชันษาเท่านั้น
จากนั้น 1 ปีต่อมา เมื่อวันที่ 24 มิถุนายน พ.ศ. 2334 อาร์ชดัชเชสลูโดวีคา เอลซาเบธก็ประชวรหนักและสิ้นพระชนม์ในเวลาต่อมา ด้วยพระชันษาเพียง 1 ชันษากว่า ๆ เท่านั้น
พระศพของอาร์ชดัชเชสเอลีซาเบ็ทและพระธิดาทรงถูกฝังไว้ที่วิหารฮาพส์บวร์ค กรุงเวียนนา
คีย์พาส
คีย์พาส พาสเวิร์เซฟ  เป็นโปรแกรมโอเพนซอร์สบนระบบปฏิบัติการวินโดวส์ สำหรับจัดการรหัสผ่านซึ่งช่วยให้ผู้ใช้สามารถจัดเก็บชื่อผู้ใช้ รหัสผ่านและยูอาร์แอล (URL) หลายชุดไว้ในฐานข้อมูลเดียวได้ โดยฐานข้อมูลจะถูกเข้ารหัสไว้ด้วยขั้นตอนวิธีการเข้ารหัสแบบ AES หรือ Twofish
สุโข วุฑฒิโชติ